open-index/open-wikipedia-markdown huggingface dataset:
Θεολόγος Αναστάσογλου

Ο **Θεολόγος Αναστάσογλους** (ή Αναστασόπουλος) (Σμύρνη ? - ? ) , ήταν Έλληνας γυμναστής, ολυμπιονίκης το 1906.

Ο Αναστάσογλου έμενε στην Σμύρνη και ήταν αθλητής του τοπικού Απόλλωνα. Στη Μεσολυμπιάδα του 1906 ήταν δεύτερος στο γυμναστικό πένταθλο με 80 βαθμούς . Το αγώνισμα έγινε στο Παναθηναϊκό στάδιο. Είχε διακριθεί στα *Απολλώνια* τους τοπικούς αγώνες που διοργάνωνε ο Απόλλων στην Σμύρνη, επίσης είχε συμμετάσχει και στο πανελλήνιο πρωτάθλημα του 1904. 

Στο πανελλήνιο πρωτάθλημα στίβου το 1904 ήταν πρώτος στο μονόζυγο με δεύτερο τον Δεσποτόπουλο , κι επίσης δεύτερος στους κρίκους πίσω από τον Δεσποτόπουλο. Στούς κρίκους σύμφωνα με τον τύπο της εποχής μαζί με τον συμπαίκτη του Δεσποτόπουλο στον Απόλλωνα "κατέπληξαν το πλήθος διά της εξόχου εκτελέσεως των γυμνασμάτων τους". 

Εν συνεχεία εγκαταστάθηκε στις ΗΠΑ. Τον Μάρτιο του 1907 ευρισκόμενος εις ΗΠΑ: *"ήρε τριπλήν νίκην αλλεπαλλήλως επί των γυμναστικών οργάνων κρίκων, διζύγου και αναρριχήσεως δια σχοινίου εις τους άρτι τελεσθέντας εν Νέα Υόρκη, Εθνικούς Φιλαθλητικούς Αγώνας, διοργανούμενους κατ' έτος υπό του εκεί Αμερικανικού Συνδέσμου των Γυμναστικών Σωματείων και εις ους λαμβάνουσι μέρος άπαντες οι κορυφαίοι Αμερικανοί πρωταθληταί"*.. 

Το Δεκέμβριο του ίδιου έτους αναφέρεται πως είχε σοβαρό ατύχημα σε γυμναστήριο της Ν. Υόρκης κατά τη διάρκεια της προετοιμασίας του για τη συμμετοχή του στους αγώνες του Λονδίνου. Συγκεκριμένα υπέστη κάταγμα του αριστερού ποδιού σε μια προσπάθεια στους κρίκους. Οι ομογενείς και οι συναθλητές του τον περιέθαλψαν αλλά *"ο ιατρός εδήλωσεν, ότι ουδέποτε πλέον θα δυνηθεί να λάβη μέρος σε αγώνισμα ο κ. Θεολόγος Αναστάσογλου"* . 

Σύμφωνα με δημοσίευμα του 1910 *"Τον νεαρόν και ευσταλή συμπολίτην εγνώρισεν και ηράσθη περιπαθώς εκατομμυριούχος Αμερικανίς, η δεσποινίς Εδέ Δουάλσον Γιουνγ και οι γάμοι αυτών ετελέσθησαν πρό τινων ημερών εν Νέα Υόρκη"*.
## Διακρίσεις
***Πανελλήνιο πρωτάθλημα**
:Κρίκοι
::αργυρό: 1904
:Μονόζυγο
::χρυσό: 1904

***Ολυμπιακοί αγώνες**
:Γυμναστικό πένταθλο
::αργυρό: 1906

## Παραπομπές


Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Έλληνες αθλητές της ενόργανης γυμναστικής
Κατηγορία:Αθλητές στίβου Απόλλωνα Σμύρνης
Σίδνεϋ Μέρλιν

Ο ** Σίδνεϋ Μέρλιν** (*Sidney Louis Walter Merlin*) (1856 - Αθήνα 1952), ήταν Έλληνας βρετανικής καταγωγής βοτανολόγος, κτηματίας, αθλητής της σκοποβολής και χρυσός ολυμπιονίκης στην Μεσολυμπιάδα του 1906.

## Βιογραφικά στοιχεία

Ήταν γιος του Κάρολου Μέρλιν, τραπεζίτη και προξένου της Βρετανίας στον Πειραιά, και της Ειρήνης Στουρνάρη. Υπήρξε ιδιοκτήτης τεράστιων εκτάσεων στην Κέρκυρα και την Φθιώτιδα.  Ο Μέρλιν εισήγαγε στην Ελλάδα, το 1925, την καλλιέργεια της ποικιλίας πορτοκαλιών "Washington Navel", φυτεύοντας αρκετά δενδρίλια της ποικιλίας στο οικογενειακό τους κτήμα στην Κέρκυρα. Τα πορτοκάλια αυτά, εκτός από την κοινή ονομασία "ναβαλίνια", έγιναν γνωστά στην Ελλάδα ως "πορτοκάλια Μέρλιν". Ο ίδιος εισήγαγε στο νησί της Κέρκυρας και την καλλιέργεια των κουμ κουάτ.

Ήταν παντρεμένος σε πρώτο γάμο με την Ζαΐρα Θεοτόκη, κόρη του πρωθυπουργού Γεώργιου Θεοτόκη και μετέπειτα σύζυγο του πρωθυπουργού Ιωάννη Ράλλη και σε δεύτερο με την Αικατερίνη Ιγγλέση. 

## Αθλητική σταδιοδρομία

Ο Μέρλιν συμμετείχε με την εθνική ομάδα της Βρετανίας σε 3 ολυμπιακούς αγώνες στην σκοποβολή. Στους Α' Ολυμπιακούς αγώνες του 1896 στην Αθήνα πήρε μέρος σε 5 αγωνίσματα χωρίς να καταφέρει να διακριθεί. Στους επόμενους Ολυμπιακούς αγώνες του 1904 πάλι δεν κατάφερε να διακριθεί , συμμετείχε και στην Μεσολυμπιάδα του 1906 όπου πήρε δύο μετάλλια. Ήταν χρυσός Ολυμπιονίκης σκοποβολή τραπ και χάλκινος στη σκοποβολή κατά διπλών στόχων.

Συμμετείχε στα πανελλήνια πρωταθλήματα της εποχής με πολλές επιτυχίες, το 1904 κατέκτησε 3 χρυσά κι ένα αργυρό μετάλλιο, ήταν 1ος πανελληνιονίκης στα αγωνίσματα με πιστόλι ακριβείας, με πιστόλι μονομαχίας και στη σκοποβολή κατά διπλών στόχων, 2ος ήταν στη βολή με περίστροφο από 20 μέτρα. Επίσης ήταν αθλητής της σπάθης.

## Παραπομπές
* Ο Μέρλιν στο Sportsreference.com'''' 
* Κτήμα Μέρλιν  



Κατηγορία:Έλληνες αθλητές της σκοποβολής
Κατηγορία:Βρετανοί αθλητές της σκοποβολής
Κατηγορία:Έλληνες βοτανολόγοι
Κατηγορία:Βρετανοί Ολυμπιονίκες
Κατηγορία:Σκοπευτές στους Θερινούς Ολυμπιακούς Αγώνες 1896
Βρώμικος ρεαλισμός

**Βρώμικος Ρεαλισμός** ονομάζεται το λογοτεχνικό κίνημα που γεννήθηκε στη Βόρεια Αμερική την δεκαετία 1970-1980 και χαρακτηρίζεται από αφαιρετική αφήγηση, κρατώντας μόνο τα ουσιώδη στοιχεία της.

Το κίνημα προέρχεται από τον Μινιμαλισμό. Όπως και στον Μινιμαλισμό, έτσι και στον Βρώμικο Ρεαλισμό κυριαρχούν η οικονομία λέξεων και οι επιφανειακές περιγραφές. Οι συγγραφείς που το ακολουθούν έχουν την τάση να αποφεύγουν τα επιρρήματα και προτιμούν να ορίζεται το νόημα από τα συμφραζόμενα. Οι ήρωες των διηγημάτων και των μυθιστορημάτων τους τείνουν να έχουν κοινότυπους χαρακτήρες. 

Μερικοί συγγραφείς του Βρώμικου Ρεαλισμού θεωρούνται, ο κατ' αρχήν πατέρας του κινήματος, Τσαρλς Μπουκόφσκι (1920-1994), οι διηγηματογράφοι Ρέιμοντ Κάρβερ (1938-1988), Τομπάιας Γουλφ (1945), Ρίτσαρντ Φόρντ (1944), Λάρυ Μπράουν (1951-2004), Φρέντερικ Μπαρτέλμ (1943), Κόρμακ Μακάρθυ (1933) και ο Πέντρο Χουάν Γκουτιερέζ (1950).

Στα αγγλικά ο όρος *Dirty Realism* (Βρώμικος Ρεαλισμός) επινοήθηκε από τον Μπιλ Μπιούφορντ με σκοπό να ορίσει το στυλ συγγραφέων όπως ο Κάρβερ.

## Παραπομπές


Κατηγορία:Ρεαλισμός (λογοτεχνία)
Κωνσταντίνος Σκαρλάτος

Ο **Κωνσταντίνος Σκαρλάτος** (27 Μαρτίου 1877 - 1969), ήταν Έλληνας σκοπευτής Ολυμπιονίκης το 1906.

## Βιογραφία

Ο Σκαρλάτος ήταν στρατιωτικός και συγκεκριμένα υπολοχαγός του πυροβολικού κι έφτασε μέχρι το βαθμό του στρατηγού, ήταν αθλητής της *Πανελλήνιας Σκοπευτικής Εταιρείας* κι πήρε μέρος σε δύο ολυμπιάδες στη σκοποβολή. Στη Μεσολυμπιάδα του 1906 ήταν χρυσός ολυμπιονίκης στη βολή με πιστόλι από απόσταση 30 μέτρων με παράγγελμα. Στους Ολυμπιακούς αγώνες του 1912 στη Στοκχόλμη ήταν 5ος στη βολή με περίστροφο από 50 μέτρα.

## Παραπομπές


## Πηγές
*Σύντομο βιογραφικό από τον ΣΕΓΑΣ http://www.olympics.segas.gr/olympics/gr/athletes/athlete2.asp?athlete_ID=2026
*sports-reference.com https://web.archive.org/web/20110410203516/http://www.sports-reference.com/olympics/athletes/sk/konstantinos-skarlatos-1.html

Κατηγορία:Έλληνες αθλητές της σκοποβολής
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Έλληνες αξιωματικοί του πυροβολικού
Τετραφθοριούχο ξένο

Το **τετραφθοριούχο ξένο** ή **ξενοτετραφθορίδιο** είναι μια από τις χημικές ενώσεις που παράγονται από το ευγενές αέριο ξένο. Ήταν η πρώτη δυαδική ένωση (δηλαδή ένωση δύο στοιχείων) ευγενούς αερίου που ανακαλύφθηκε. Σχηματίζεται με ολική σύνθεση ξένου και διφθορίου (F2), σε μοριακή αναλογία 1:2. Η αντίδραση είναι εξωθερμική, παράγοντας 251 kJ/mole Xe.

Η μοριακή του δομή καθορίστηκε με φασματοσκοπία NMR και κρυσταλλογραφία ακτίνων Χ το 1963. Πρόκειται για ένα επίπεδο τετραγωνικό μόριο και αυτό επιβεβαιώθηκε με μελέτη περίθλασης νετρονίων και δικαιολογήθηκε με τη θεωρία VSEPR, επειδή το ξένο έχει δυο μονήρη ζεύγη ηλεκτρονίων πάνω και κάτω από το μοριακό επίπεδο.

Όπως όλα τα φθορίδια του ξένου είναι σταθερό στις συνηθισμένες θερμοκρασίες. Αντιδρά έντονα με το νερό, ακόμη και απορροφώντας υγρασία από τον ατμοσφαιρικό αέρα και γι' αυτό πρέπει να διατηρείται σε άνυδρες συνθήκες.

## Παραγωγή

Το ξενοτετραφθορίδιο παράγεται με θέρμανση μίγματος ξένου και διφθορίου σε αναλογία 1:3 σε νικέλινο δοχείο στους 400&nbsp;°C. Συμπαράγεται επίσης και μια ποσότητα ξενοεξαφθορίδιου, σε αναλογία που αυξάνεται με την αύξηση της συγκέντρωσης του διφθορίου:

\mathrm{Xe + 2F_2 \xrightarrow[Ni]{400^oC} XeF_4 + 251 kJ/mole} 


## Χημική συμπεριφορά και εφαρμογές

Το ξενοτετραφθορίδιο υδρολύεται με νερό σχημαρίζοντας ξένο, διοξυγόνο, υδροφθορικό οξύ (HF) και ένυδρο τριοξείδιο του ξένου:

\mathrm{2XeF_4 + 4H_2O \xrightarrow{} Xe + \frac{1}{2}O_2 + 8HF + XeO_3} 


Αντιδρά με φθοριούχο τετραμεθυλοαμμώνιο σχηματίζοντας πενταφθοροξενιούχο τετραμεθυλοαμμώνιο, που περιέχει το πενταγωνικό ανιόν [XeF5]-:

\mathrm{XeF_4 + [(CH_3)_4N]F \xrightarrow{} [(CH_3)_4N][XeF_5]} 


Το ίδιο ανιόν σχηματίζεται και με αντίδραση με φθοριούχο καίσιο:

\mathrm{XeF_4 + CsF \xrightarrow{} Cs[XeF_5]} 


Το ξενοτετραφθορίδιο αντιδρά με το πενταφθοριούχο βισμούθιο (BiF5) σχηματίζοντας το ξενοτριφθοριούχο κατιόν ([XeF3]+):

\mathrm{XeF_4 + BiF_5 \xrightarrow{} [XeF_3][BiF_6]} 


Το ίδιο κατιόν ανιχνεύθηκε με φασματοσκοπία NMR στο άλας [XeF3][Sb_2F_{11}]

Στους 400&nbsp;°C το ξενοτετραφθορίδιο αντιδρά με ξένο σχηματίζοντας ξενοδιφθορίδιο (XeF2):

\mathrm{XeF_4 + Xe \xrightarrow{400^oC} 2XeF_2} 


Ακόμη, αντιδρά με το λευκόχρυσο (Pt) σχηματίζοντας τετραφθοριούχο λευκόχρυσο (PtF4) και ξένο:

\mathrm{XeF_4 + Pt \xrightarrow{} PtF_4 + Xe} 


Μια εφαρμογή του ξενοτετραφθορίδιου είνσι να αποσυνθέτει ελαστικά σιλικόνης ώστε να μελετηθεί η παρουσία σ' αυτήν μεταλλικών προσμίξεων:
Αντιδρά με τη σιλικόνη σχηματίζοντας απλά αέρια προϊόντα, αφήνοντας πίσω τιε μεταλλικές προσμείξεις.

## Αναφορές και παρατηρήσεις


Κατηγορία:Ενώσεις ξένου
Κατηγορία:Φθοριωτικά αντιδραστήρια
Κατηγορία:Ανόργανες ενώσεις φθορίου
Κατάλογος χρονολογικής ανακάλυψης των πλανητών του Ηλιακού συστήματος και των δορυφόρων τους

Ο **κατάλογος χρονολογικής ανακάλυψης των [[Πλανήτης|πλανητών]] του [[Ηλιακό σύστημα|Ηλιακού συστήματος]] και των [[Φυσικός δορυφόρος|δορυφόρων]] τους** που ακολουθεί, δείχνει την πρόοδο των ανακαλύψεων νέων ουράνιων σωμάτων κατά τη διάρκεια της ιστορίας.

Ιστορικά, η ονομασία των δορυφόρων των πλανητών δεν ακολουθεί την ημερομηνία ανακάλυψης τους.

Στον παρακάτω κατάλογο τα ονόματα των δορυφόρων είναι με έντονη γραφή, ενώ τα ονόματα των πλανητών με πλάγια γραφή. Η ταξινόμηση στον κατάλογο έγινε με βάση την ημερομηνία δημοσίευσης ή ανακοίνωσης. Οι ημερομηνίες συμβολίζονται με τα ακόλουθα σύμβολα:

* *i:* για την ημερομηνία που έγινε η πρώτη απεικόνιση (φωτογραφία, κτλ.)
* *o:* για την ημερομηνία της πρώτης ανθρώπινης οπτικής παρατήρησης, είτε μέσω τηλεσκοπίου είτε από φωτογραφική πλάκα (η αληθινή στιγμή ανακάλυψης)
* *p:* για την ημερομηνία ανακοίνωσης ή δημοσίευσης.

Οι δορυφόροι, των οποίων τα ονόματα έχουν σημανθεί με αστερίσκο (*), είχαν πολλαπλές ανακαλύψεις. Η επιβεβαίωση πολλών δορυφόρων διήρκεσε αρκετά χρόνια και σε μερικές περιπτώσεις κάποιοι δορυφόροι χάθηκαν για ένα διάστημα και ανακαλύφθηκαν εκ νέου. Άλλοι βρέθηκαν σε φωτογραφίες του Βόγιατζερ χρόνια αφότου αυτές λήφθηκαν.

Οι πλανήτες και οι δορυφόροι τους έχουν σκιασθεί με τα παρακάτω χρώματα:

;Πλανήτες
:
:
:
:
:
:
:
:
;Πλανήτες Νάνοι
: 
:
: 
: 
: 

## Αρχαιότητα


|-
| style="background:#ffe8e8;"| *[[Δίας (πλανήτης)|Δίας]]*
| style="background:black;"| 50px|center || style="background:#ffe8e8;"| *5ος Πλανήτης*
|-
| style="background:#ffc;"| *[[Κρόνος (πλανήτης)|Κρόνος]]*
| style="background:black;"| 100px|center || style="background:#ffc;"| *6ος Πλανήτης*
|-
| style="background:#cc9;"| **[[Σελήνη]]**
| style="background:black;"| 50px|center
| style="background:#cc9;"| Γη I
| style="background:#cc9;"| Κατά την Κοπερνίκεια θεωρία, η Σελήνη δεν θεωρούνταν πλανήτης, αλλά φυσικός δορυφόρος της Γης και ήταν το μόνο ουράνιο σώμα στο σύστημα που δεν περιφερόταν γύρω από τον Ήλιο.
|}

## 17ος αιώνας

## 18ος αιώνας

## 19ος αιώνας

## 20ός αιώνας

## 21ος αιώνας

## Παραπομπές


## Δείτε επίσης
* Ηλιακό σύστημα

Κατηγορία:Ηλιακό Σύστημα
Κατηγορία:Φυσικοί δορυφόροι
Κατηγορία:Αστρονομικοί κατάλογοι
Κατηγορία:Δορυφόροι
Γέφυρα Βάσκο ντα Γκάμα

Η **γέφυρα [[Βάσκο ντα Γκάμα]]** στην Πορτογαλία ενώνει τις δύο πλευρές του ποταμού Τάγου, βόρεια της Λισσαβόνας.
 
Είναι καλωδιωτή γέφυρα με συνολικό μήκος είναι 17,2 χιλιόμετρα (μαζί με τους δρόμους πρόσβασης στη γέφυρα μήκους 4,8 χιλιόμετρων) και έχει πλάτος 30 μέτρα. Είναι η μακρύτερη γέφυρα στην Ευρώπη και η ένατη σε μήκος στον κόσμο. Κατασκευάστηκε προκειμένου να αποσυμφορηθεί η κυκλοφορία στην άλλη γέφυρα της πορτογαλικής πρωτεύουσας, τη γέφυρα της 25ης Απριλίου. Η κατασκευή της, σε σχέδια του Αρμάντο Ρίτο (Armando Rito),  ξεκίνησε το 1995 και ολοκληρώθηκε το 1998. Για την ολοκλήρωση του έργου εργάστηκαν περισσότεροι από 3.000 άνθρωποι. Τα εγκαίνιά της έγιναν ακριβώς 500 χρόνια μετά την ανακάλυψη, από τον Βάσκο ντα Γκάμα, του περάσματος προς τις Ινδίες (1498), και για να τον τιμήσουν οι Πορτογάλοι αποφάσισαν να της δώσουν το όνομά του.

Το έργο χωρίστηκε σε 4 μέρη, κάθε ένα από τα οποία κατασκευάστηκε από διαφορετική εταιρία και την επίβλεψη είχε ένα ανεξάρτητο consortium. Η γέφυρα έχει προσδοκώμενη διάρκεια ζωής 120 χρόνια και σχεδιάστηκε να αντέχει ανέμους ταχύτητας 250 χιλιομέτρων και σεισμούς 4,5 φορές δυνατότερους από τον σεισμό του 1755 στη Λισσαβόνα (που υπολογίζεται ότι ήταν 8,7 βαθμών της κλίμακας Ρίχτερ). Ορισμένες από τις κολόνες της γέφυρας, με διάμετρο μεγαλύτερη των 2,2 μέτρων, φτάνουν 95 μέτρα κάτω από την επιφάνεια του νερού. Η γέφυρα έχει έξι λωρίδες κυκλοφορίας και όριο ταχύτητας 120 χιλιόμετρα, εκτός από ένα τμήμα της γέφυρας που το όριο είναι στα 100 χιλιόμετρα. Όταν έχει ομίχλη ή βρέχει ή φυσούν δυνατοί άνεμοι το όριο ταχύτητας είναι 90 χιλιόμετρα. Ο αριθμός των λωρίδων κυκλοφορίας πρόκειται να αυξηθεί όταν θα χρησιμοποιούν την γέφυρα κατά μέσο όρο καθημερινά 52.000 αυτοκίνητα.

Η γέφυρα Βάσκο ντε Γκάμα κατασκευάστηκε από την κοινοπραξία *Lusoponte*, στην οποία μετέχουν πορτογαλικές, γαλλικές και αγγλικές εταιρίες και στην οποία εκχωρήθηκαν για 40 χρόνια τα διόδια και των δύο γεφυρών της Λισσαβόνα. Από το 2009, τα διόδια είναι 2,35 ευρώ για κάθε επιβατικό αυτοκίνητο και περισσότερα από € 10 για τα φορτηγά. Διόδια πληρώνουν μόνο οι οδηγοί που κατευθύνονται βόρεια προς τη Λισσαβόνα.

## Παραπομπές


## Εξωτερικοί σύνδεσμοι
* 

Κατηγορία:Καλωδιωτές γέφυρες
Κατηγορία:Γέφυρες στην Πορτογαλία
Μεγάλη Τρίτη

Σύμφωνα με το χριστιανικό εορτολόγιο, καθιερώθηκε να ονομάζεται **Μεγάλη Τρίτη**, η Τρίτη ημέρα της Μεγάλης Εβδομάδας ή Εβδομάδας των Παθών του Ιησού Χριστού.

## Ορθόδοξη Εκκλησία
Στην Ορθόδοξη Εκκλησία, σύμφωνα με το τηρούμενο Μηναίο ή Μηνολόγιο, η Μεγάλη Τρίτη είναι αφιερωμένη αφενός στη μνεία του ιερού Ευαγγελίου που αναφέρεται στη δριμύτατη καταγγελία του Ιησού  κατά των θρησκευτικών αρχηγών του Ισραήλ, των Γραμματέων και των Φαρισαίων, και αφετέρου στην παραβολή των δέκα παρθένων.

## Λειτουργική
αριστερά|μικρογραφία|Τη Μεγάλη Τρίτη το απόγευμα τελείται η ακολουθία του Νυμφίου
Στον Όρθρο της Μεγάλης Τρίτης ο οποίος ψάλλεται το βράδυ της Μεγάλης Δευτέρας διαβάζεται από το Ευαγγέλιο του Ματθαίου (22, 15- 23, 39) η καταδίκη των Φαρισαίων. Στην Ακολουθία συνεχίζεται η ανάγνωση από το Ευαγγέλιο του Ματθαίου όπου γίνεται λόγος για το Τέλος. Γι’ αυτό μιλούν και οι δύο παραβολές της ημέρας. Η πρώτη είναι η παραβολή των δέκα παρθένων. «Πέντε εξ αυτών ήσαν φρόνιμοι» και είχαν πάρει μαζί με τα λυχνάρια τους και αρκετό λάδι, «πέντε ήσαν μωραί», τα λυχνάρια τους έσβησαν και δεν έγιναν δεκτές στο γαμήλιο δείπνο. Η άλλη παραβολή είναι των ταλάντων που μας διδάσκει να είμαστε εργατικοί και  να καλλιεργούμε και να αυξήσουμε τα πνευματικά μας χαρίσματα.

Το βράδυ της Μεγάλης Τρίτης ψάλλεται ο όρθρος της Μεγάλης Τετάρτης όπου είναι αφιερωμένη στην αμαρτωλή γυναίκα (Λουκ. 7,47) που μετανιωμένη άλειψε τα πόδια του Κυρίου με μύρο, και συγχωρέθηκε για τα αμαρτήματά της, γιατί έδειξε μεγάλη αγάπη και πίστη στον Κύριο, ενώ ψάλλεται ένα από τα πιο γνωστά και δημοφιλή τροπάρια της θρησκευτικής υμνολογίας, το τροπάριο της Κασσιανής.

## Παραπομπές


## Εξωτερικοί σύνδεσμοι

* 

Κατηγορία:Μεγάλη Εβδομάδα
Κατηγορία:Έθιμα Απριλίου
Κατηγορία:Πάσχα
Κατηγορία:Ορθοδοξία
Κατηγορία:Ιησούς Χριστός
Κατηγορία:Χριστιανικές εορτές και τελετές
KisMAC

Το **KisMAC** είναι πρόγραμμα το οποίο εντοπίζει ασύρματα δίκτυα και εμφανίζει πληροφορίες για αυτά (network detector), είναι για το λειτουργικό σύστημα Mac OS X. Έχει παρόμοιες δυνατότητες με το Kismet το αντίστοιχο πρόγραμμα για Linux/BSD. Το KisMac απευθύνεται σε επαγγελματίες και δεν είναι φιλικό στους αρχάριους.
Διανέμεται με την άδεια GNU General Public License και είναι ελεύθερο λογισμικό.
## Χαρακτηριστικά
* Μπορεί να ανιχνεύσει κρυμμένα / κλειστά SSD.
* Δείχνει τους πελάτες (clients) που είναι συνδεδεμένοι στο ασύρματο σημείο πρόσβασης (Διεύθυνση IP, Διεύθυνση MAC και την ισχύ του σήματος).
* Χαρτογράφηση δικτύου (network mapping).
* Σχεδίαση χάρτη κάλυψης δικτύου.
* Εισαγωγή και εξαγωγή αρχείων PCAP.
* Υποστηρίζει 802.11b/g
* Διάφοροι τύποι επιθέσεων για κλειστά δίκτυα
* Επιθέσεις deauthentication
* Υποστηρίζει AppleScript
* Υποστηρίζει Kismet drone 
## Υποστηριζόμενα chipset
* Apple AirPort και AirPort Extreme 
* Lucent Hermes I & II 
* Intersil Prism 2, 2.5, 3
* Cisco Aironet 
* Intersil PrismGT
* Atheros PCMCIA
* Ralink rt2570 και rt73 
* Realtek RTL8187L USB 

## KisMAC και Γερμανία
Το έργο δημιουργήθηκε από τον Michael Rossberg  και συνεχίστηκε μέχρι τις 27 Ιουλίου 2007, όταν άλλαξε ο νόμος στη Γερμανία που απαγορεύει την παραγωγή και διανομή λογισμικού ασφάλειας. ο Michael Rossberg αποχώρησε από το έργο. Το KisMAC συνεχίστηκε από τον Geoffrey Kruse και οι εξυπηρετητές του βρίσκονται στις Ηνωμένες Πολιτείες

## Δείτε επίσης
* Kismet
* inSSIDer

## Παραπομπές


## Εξωτερικοί σύνδεσμοι
* Επίσημη ιστοσελίδα
* Οδηγός  για το Kismac

Κατηγορία:Ελεύθερο λογισμικό
Κατηγορία:Δίκτυα υπολογιστών
Inssider

Το **inSSIDer** είναι λογισμικό ανίχνευσης δικτύων Wi-Fi για Windows. Το 2008 πήρε το βραβείο Infoworld Bossie Award για το "καλύτερο λογισμικό ανοιχτού κώδικα στη δικτύωση". Σήμερα το λογισμικό, σύμφωνα με την επίσημη ιστοσελίδα, διατίθεται δωρεάν μόνον για δοκιμή και η κανονική του έκδοση διατίθεται επ' αμοιβή.

## Ιστορία
Το έργο ξεκίνησε γιατί η ανάπτυξη του NetStumbler είχε σταματήσει για κάποια χρόνια. Η MetaGeek άκουγε παράπονα ότι το NetStumbler δεν λειτουργούσε με τα Windows Vista και με την 64-bit έκδοση των Windows XP και αποφάσισε να αναπτύξει ένα ανοιχτού κώδικα εργαλείο ανίχνευσης για Wi-Fi δίκτυα που θα υποστήριζε τα καινούργια λειτουργικά συστήματα.

## Χαρακτηριστικά
* Λειτουργεί με την κάρτα δικτύου του υπολογιστή.
* Εμφανίζει πληροφορίες για το ασύρματο δίκτυο (Κατασκευαστής AP, ισχύ σήματος, διεύθυνση MAC, κ.α).
* Γραφικά παράσταση των δικτύων.
* Ανοιχτού κώδικα

## Απαιτήσεις συστήματος
* Windows XP (x86, x64) SP2 με .NET 2.0, Vista ή Windows 7
* Ανάλυση οθόνης 1024 x 768 ή μεγαλύτερη

## Δείτε επίσης
* Kismet
* KisMAC
## Εξωτερικοί σύνδεσμοι
* Επίσημη ιστοσελίδα

## Παραπομπες


Κατηγορία:Ελεύθερο λογισμικό
Κατηγορία:Ασύρματο δίκτυο
Βραβεία Γκόγια

Τα **Βραβεία Γκόγια**, (los Premios Goya στα ισπανικά), αποτελούν τα κυριότερα εθνικά βραβεία στην Ισπανία και θεωρούνται ισότιμα με τα Βραβεία Όσκαρ των ΗΠΑ.

Θεσμοθετήθηκαν το 1987,έναν χρόνο μετά την ίδρυση της Ακαδημίας Κινηματογραφικών Τεχνών και Επιστημών της Ισπανίας (Academia de las Artes y las Ciencias Cinematográficas de España), με την πρώτη τελετή απονομής να λαμβάνει χώρα στις 16 Μαρτίου 1987 στο Θέατρο Λόπε δε Βέγα, στη Μαδρίτη. Η απονομή γίνεται κάθε χρόνο γύρω στο τέλος Ιανουαρίου και τα βραβεία απονέμονται σε ταινίες που γυρίστηκαν την προηγούμενη χρονιά. Εκτός από τις βραβεύσεις σε ισπανικές ταινίες, δίδεται Βραβείο Καλύτερης Ιβηροαμερικανικής Ταινίας και Βραβείο Καλύτερης Ευρωπαϊκής Ταινίας.

Το βραβείο είναι ένα αγαλματίδιο από χαλκό του Φρανθίσκο ντε Γκόγια, δημιουργία του γλύπτη Χοσέ Λουίς Φερνάντεθ.
## Νικητές στις πέντε κυριότερες κατηγορίες ανά χρονιά

## Εξωτερικοί σύνδεσμοι
*  Επίσημος ιστότοπος των Premios Goya
* IMdB 
*  Cien de Cine Premios Goya
*  Ιστότοπος της Ακαδημίας που απονέμει τα βραβεία
*  Τα βραβεία στο Hoycinema.com
Λάζαρος Στάλιος

Ο **Λάζαρος Στάλιος** (Ξάνθη 1912 - Θεσσαλονίκη 1977 ) ήταν από τους κορυφαίους Έλληνες αθλητές της αντισφαίρισης. Ήταν βαλκανιονίκης και είχε σημειώσει 116 διεθνείς νίκες . Ήταν επίσης 55 φορές φορές πανελληνιονίκης , 16 συνεχόμενες στο απλό του πανελλήνιου πρωταθλήματος , 10 συνεχόμενες στο διπλό και 10 στο διπλό μεικτό. Η καριέρα του διακόπηκε από τον Β' παγκόσμιο πόλεμο που για έξι χρόνια δεν έγιναν αγώνες . 

Ήταν αθλητής του Ομίλου Αντισφαίρισης Θεσσαλονίκης και ο κορυφαίος της εποχής του, μάλιστα ο τύπος της εποχής έγραφε "από αυτόν ξεκινάει η Ελληνική αντισφαίριση και σε αυτόν σταματάει" "δικτατορία Στάλιου"  . Στο ετήσιο πανελλήνιο δημοψήφισμα της Αθλητικής Ηχώ ήταν ο καλύτερος Έλληνας αθλητής της αντισφαίρισης για το 1949 . Ήταν λάτρης του κυνηγιού το 1954 μάλιστα αναφέρεται ότι κινδύνεψε από λύκο και όταν τον σκότωσε ζύγιζε 18 οκάδες. 

Αγωνιζόταν και στην επιτραπέζια αντισφαίριση σε τοπικές, κυρίως, διοργανώσεις της εποχής και σε αναμετρήσεις αντιπροσωπευτικών ομάδων.

## Διακρίσεις

***Πανελλήνιο πρωτάθλημα**
:απλό αντρών:
::**1ος**: 1934, 1935, 1936, 1937, 1938, 1939, 1940, 1947, 1948, 1949, 1950, 1951, 1952, 1953, 1954, 1955, 1956
:διπλό αντρών
::**1ος**: 1933, 1935, 1936, 1937, 1938, 1939, 1940, 1946, 1947, 1948, 1949, 1950, 1951, 1952, 1953, 1954, 1955, 1958, 1959, 1960
:μεικτό διπλό
::**1ος**: 1937, 1938, 1938, 1940, 1946, 1947, 1948, 1949, 1950, 1951, 1952, 1953, 1954, 1958, 1959, 1960, 1961, 1963

***Βαλκανικό κύπελλο**
:απλό αντρών
::**1ος**: 1936
***[[Πρωτάθλημα αντισφαίρισης Ανατολικής Μεσογείου|Κύπελλο Ανατολικής Μεσογείου]]**
:απλό αντρών
::**1ος**:  1947, 1948
:διπλό αντρών
::**1ος**: 1939, 1947
:διπλό μεικτό
::**1ος**: 1947

## Παραπομπές


Κατηγορία:Έλληνες αθλητές της αντισφαίρισης
Κατηγορία:Έλληνες αθλητές της επιτραπέζιας αντισφαίρισης
Κατηγορία:Έλληνες Βαλκανιονίκες
Κατηγορία:Αθλητές του ΟΑ Θεσσαλονίκης
Ούγκο Φριγκέριο

Ο **Ούγκο Φριγκέριο** (*Ugo Frigerio*, 16 Σεπτεμβρίου 1901 - 7 Ιουλίου 1968) ήταν Ιταλός αθλητής του στίβου. Γεννήθηκε στο Μιλάνο και πέθανε στην Γκάρντα. Κατέκτησε το χρυσό μετάλλιο στα 3.000 μ. βάδην και στα 10.000 μ. βάδην των ανδρών, στους Ολυμπιακούς Αγώνες του 1920 στην Αμβέρσα.Στα 3 χλμ. βάδην πέτυχε χρόνο 13:14.2 και στα 10 χλμ.  48:06.2. Στους επόμενους Ολυμπιακούς Αγώνες, το 1924, ο Φριγκέριο υπερασπίστηκε τον τίτλο του στα 10 χλμ. βάδην. Το 1932 στους Αγώνες εκείνης της χρονιάς στο Λος Άντζελες  ήταν τρίτος στα 50 χλμ. βάδην και πήρε χάλκινο μετάλλιο. 

## Παραπομπές


## Εξωτερικοί σύνδεσμοι
* 

Κατηγορία:Ιταλοί αθλητές του στίβου
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1920
Κατηγορία:Αθλητές του στίβου στους Θερινούς Ολυμπιακούς Αγώνες 1924
Κατηγορία:Αθλητές του στίβου στους Θερινούς Ολυμπιακούς Αγώνες 1932
Κατηγορία:Ιταλοί Ολυμπιονίκες
Κατηγορία:Κάτοχοι μεταλλίων του Ιταλικού Πρωταθλήματος Στίβου
Φθοροϋδρίδιο του αργού

Το **φθοροϋδρίδιο του αργού** ή **αργοφθοροϋδρίδιο** είναι η πρώτη γνωστή χημική ένωση του χημικού στοιχείου αργό.

## Ιστορία

Η ανακάλυψη αυτής της πρώτης γνωστής ένωσης του αργού πιστώθηκε σε μια ομάδα Φινλανδών επιστημόνων, υπό την ηγεσία του Μάρκου Ρέζενεν (*Markku Räsänen*). Στις 24 Αυγούστου 2000, ανακοινώθηκε η ανακάλυψη της ένωσης στο περιοδικό Nature

## Παραγωγή

Αυτή η χημική ένωση συνθέθηκε με μείγμα αργού (Ar) και υδροφθορίου (HF) πάνω σε επιφάνεια ιωδιούχου καισίου (CsI) στους −265&nbsp;°C και εκθέτοντας το μείγμα σε υπεριώδη ακτινοβολία. Αυτή προκάλεσε την αντίδραση:

\mathrm{Ar + HF \xrightarrow[CsI]{-265^oC, \; UV} HArF} 


Η φασματοσκοπία υπερύθρου του προϊόντος αέριου μείγματος απεδειξε ότι περιέχει χημικούς δεσμούς, αν και πολύ ασθενείς. Έται, η ένωση ξαναδιασπάται σε αργό και υδροφθόριο, αν η θερμοκρασία υπερβεί τους −256&nbsp;°C.

## Αναφορές και παρατηρήσεις


Κατηγορία:Ενώσεις ευγενών αερίων
Κατηγορία:Ανόργανες ενώσεις φθορίου
Κέρλινγκ στους Χειμερινούς Ολυμπιακούς Αγώνες 2010

Το κέρλινγκ στους Χειμερινούς Ολυμπιακούς Αγώνες του 2010 στο Βανκούβερ διεξήχθη στο ολυμπιακό και παραολυμπιακό κέντρο της πόλης από τις 16 ως τις 27 Φεβρουαρίου. Εφαρμόζεται το ίδιο σύστημα με τους προηγούμενους αγώνες, με 10 ομάδες να παίζουν σε τουρνουά *round robin*, που σημαίνει ότι οι 4 πρώτες χώρες προκρίνονται στα ημιτελικά. Ο τελικός στις γυναίκες διεξήχθη στις 26 Φεβρουαρίου και των ανδρών στις 27 Φεβρουαρίου.

## Κριτήρια πρόκρισης
Οι επιδόσεις των ομάδων στα παγκόσμια πρωταθλήματα των ετών 2007, 2008 και 2009 διαδραμάτισαν πρωταρχικό ρόλο για το ποιες χώρες θα προκριθούν στους Ολυμπιακούς Αγώνες του 2010. Με τον ίδιο τρόπο κατανεμήθηκαν και οι βαθμοί. Οι πρώτες 9 χώρες (με εξαίρεση τον Καναδά) έλαβαν την πρόκριση.
### Πίνακας μεταλλίων

## Χώρες που προκρίθηκαν
### Άνδρες
* 
* 
* 
* 
* 

### Γυναίκες
* 
* 
* 
* 
* 

## Αποτελέσματα
### Άνδρες

## Πλέι οφ
24 Φεβρουαρίου

## Ημιτελικοί
25 Φεβρουαρίου 2:00 μ.μ.
**Καναδάς** - Σουηδία 6-3
**Νορβηγία** - Ελβετία 7-5

## Μικρός τελικός
27 Φεβρουαρίου 9:00 π.μ.
**Ελβετία** - Σουηδία 5-4
## Τελικός
27 Φεβρουαρίου 3:00 μ.μ.
**Καναδάς** - Νορβηγία 6-3

### Τελική κατάταξη
#Καναδάς
#Νορβηγία
#Ελβετία
#Σουηδία
#Ηνωμένο Βασίλειο
#Γερμανία
#Γαλλία
#Κίνα
#Δανία
#ΗΠΑ

### Γυναίκες
## Πλέι οφ
24 Φεβρουαρίου 9:00 π.μ., 2:00 μ.μ., 7:00 μ.μ.

## Ημιτελικοί
25 Φεβρουαρίου 9:00 π μ.
**Καναδάς**- Ελβετία 6-5
**Σουηδία**- Κίνα 9-4

## Μικρός τελικός
26 Φεβρουαρίου 9:00 π.μ.
**Κίνα** - Ελβετία 12-6

## Τελικός
26 Φεβρουαρίου 3:00 μ.μ.
**Σουηδία** - Καναδάς 7-6
### Τελική κατάταξη
#Καναδάς
#Σουηδία
#Κίνα
#Ελβετία
#Δανία
#Γερμανία
#Ηνωμένο Βασίλειο
#Ιαπωνία
#Ρωσία
#ΗΠΑ

## Εξωτερικοί σύνδεσμοι
* Βανκούβερ 2010
* Παγκόσμια Ένωση Κέρλινγκ
* Προκρίσεις και βαθμολογίες 
* Σύστημα πρόκρισης
* Πρόγραμμα

Κατηγορία:Αθλήματα Χειμερινών Ολυμπιακών Αγώνων 2010
2010
Νικόλαος Ακεστορίδης

Ο **Νικόλαος Ακεστορίδης** ήταν Έλληνας γυμναστής, Ολυμπιονίκης στους αγώνες του 1906.

Είχε γεννηθεί στην Αίγυπτο και ήταν αθλητής του Ίφιτου Καΐρου. Στην Μεσολυμπιάδα του 1906 στην Αθήνα συμμετείχε στο γυμναστικό πένταθλο και στους αγώνες είχαν γίνει στο Παναθηναϊκό στάδιο. Ο Ακεστορίδης ήταν δεύτερος κι αργυρός Ολυμπιονίκης, στο γυμναστικό πένταθλο περιλαμβάνονταν τα αγωνίσματα δίζυγο, μονόζυγο, ιππικό εφαλτήριο άνευ λαβών, κρίκοι και άλμα σύνθετο εις μήκος και ύψος άνευ βατήρος. 

## Παραπομπές
*sports-reference.com https://web.archive.org/web/20121216115452/http://www.sports-reference.com/olympics/athletes/ak/nikolaos-akestoridis-1.html

Κατηγορία:Έλληνες αθλητές της ενόργανης γυμναστικής
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Άντα ντε Βαρέν

Η **Άντα ντε Βαρέν** (1120 – 1178) ήταν η Νορμανδή σύζυγος του Ερρίκου της Σκωτίας κόμη της Νορθουμβρίας και κόμη του Χάντινγκτον, κόρη του Γουλιέλμου του Βαρέν, 2ου κόμη του Σάρρει και της Ελισσάβετ του Βερμαντουά, δισέγγονης του βασιλιά της Γαλλίας Ερρίκου Α’. Ήταν μητέρα δύο βασιλέων της Σκωτίας του Μάλκολμ του ασθενούς και του Γουλιέλμου του λέοντος. Παντρεύτηκε τον πατέρα τους Ερρίκο σε ηλικία 19 ετών. Της παραχωρήθηκαν με τον γάμο τα προνόμια του Χάντινγκτον του πρώτου αυτόνομου δήμου στην Σκωτία που είχε δημιουργηθεί από τον πεθερό της βασιλιά της βασιλιά της Σκωτίας Δαυίδ Α’. Μετά τον θάνατο του συζύγου της (1152), του πεθερού της (1153) και την στέψη του μεγαλύτερου γιου της Μάλκολμ ως βασιλιά αποσύρθηκε στα κτήματα της στο **Χάντινγκτον**. Στις 9 Δεκεμβρίου/1165 πέθανε ο γιος της Μάλκολμ σε ηλικία 25 ετών την ίδια ώρα που είχε σκοπό να τον παντρέψει με την Κωνσταντία κόρη του Κόναν Γ' της Βρετάνης. Μια από τις κόρες της η Μαργαρίτα του Χάντινγκτον είχε ήδη παντρευτεί τον Κόναν Δ' της Βρετάνης (1160). Ο δεύτερος γιος της Γουλιέλμος ορκίζεται βασιλιάς και θα είναι ο πιο μακροχρόνιος βασιλιάς της Σκωτίας μέχρι την ένωση του στέμματος της Σκωτίας με το Αγγλικό (1603).
Από τότε η Άδα μέχρι τον θάνατο της αφιερώθηκε αποκλειστικά στον θρησκευτικό τομέα με κτίσιμο εκκλησιαστικών ναών, μονών και με αγαθοεργίες. Αφιέρωσε αποκλειστικά όλο τον χρόνο της με την διαχείριση των εσόδων της εκκλησίας του Χάντινγκτον, που τα παραχώρησε μετά τον θάνατο της στον γιο της βασιλιά Γουλιέλμο.

## Παραπομπές


Κατηγορία:Οίκος του Ντάνκελντ
Ματθαίος Δεσποτόπουλος

Ο **Ματθαίος Δεσποτόπουλος** ήταν Έλληνας γυμναστής, πανελληνιονίκης και Ολυμπιονίκης το 1906. Ήταν αδελφός του Ιωάννη Δεσποτόπουλου, πατέρα του ακαδημαϊκού Κωνσταντίνου Ι. Δεσποτόπουλου.

Είχε γεννηθεί στην Σμύρνη κι ήταν αθλητής του συλλόγου Απόλλων Σμύρνης. Είχε συμμετοχές και νίκες στους τοπικούς αγώνες, τα "Απολλώνια". Είχε πάρει μέρος στο πανελλήνιο πρωτάθλημα στίβου το 1904, όπου ήταν πρώτος στους κρίκους, με δεύτερο τον συναθλητή του στον Απόλλωνα Θεολόγο Αναστάσογλου. Συμμετείχε και στο μονόζυγο, όπου ήλθε δεύτερος, με πρώτο τον Αναστάσογλου. Στους κρίκους, σύμφωνα με τον τύπο της εποχής, "οι Σμυρνιοί αθληταί ... καταπλήσσουν και ενθουσιάζουν το πλήθος διά των εξόχου εκτελέσεως γυμνασμάτων τους".

Στην Μεσολυμπιάδα του 1906 στην Αθήνα συμμετείχε στο γυμναστικό πένταθλο όπου ήταν δεύτερος και αργυρός Ολυμπιονίκης. Το αγώνισμα έγινε στο Παναθηναϊκό στάδιο και περιελάμβανε τα αγωνίσματα δίζυγο, μονόζυγο, ιππικό εφαλτήριο άνευ λαβών, κρίκοι και άλμα σύνθετο εις μήκος και ύψος άνευ βατήρος.

## Διακρίσεις
***Πανελλήνιο πρωτάθλημα**
:Κρίκοι
::**1ος**:1904
:Μονόζυγο
::**2ος**: 1904

***Ολυμπιακοί αγώνες**
:Γυμναστικό πένταθλο
::**2ος**: 1906

## Παραπομπές


Κατηγορία:Έλληνες αθλητές της ενόργανης γυμναστικής
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Αθλητές στίβου Απόλλωνα Σμύρνης
Σπυρίδων Λάζαρος

Ο **Σπυρίδων Λάζαρος** ήταν Έλληνας αθλητής της γυμναστικής, δεύτερος Ολυμπιονίκης το 1906.

Ήταν δεύτερος Ολυμπιονίκης στην Μεσολυμπιάδα του 1906 στην Αθήνα με την εθνική ομάδα της Διελκυστίνδας . Την υπόλοιπη ομάδα αποτελούσαν οι Βασίλειος Ψάχος, Γεώργιος Ψάχος, Κωνσταντίνος Παρνασσάς, Κωνσταντίνος Λάζαρος, Αντώνιος Τσίτας, Σπυρίδων Βέλλας, Γεώργιος Παπαχρήστου και Παναγιώτης Τριβουλίδας

## Παραπομπές
*Σαν Σήμερα Μεσολυμπιάδα

Κατηγορία:Έλληνες αθλητές της διελκυστίνδας
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Επταπύργιο

Με την ονομασία **Επταπύργιο** (*Επταπύργιον*), που σημαίνει επτάπυργο κάστρο, και στη τουρκική γλώσσα **Γεντί Κουλέ** (με την αυτή σημασία) φέρονται δύο κάστρα: ένα στην Τουρκία και ένα στην Ελλάδα. 
* Το Επταπύργιο στην Κωνσταντινούπολη,
* Το Επταπύργιο στη Θεσσαλονίκη.

Και τα δύο αυτά κάστρα χρησιμοποιήθηκαν ως φυλακές.
Λαπωνίτης

Ο **Λαπωνίτης RD** είναι ένα φυλλόμορφο συνθετικό πυριτικό άλας που περιέχει βαρέα μέταλλα σε μικρό ποσοστό. Είναι αδιάλυτο στο νερό αλλά ενυδατώνεται και διογκώνεται, δίνοντας ένα διαυγές και άχρωμο κολλοειδές αιώρημα στο νερό ή σε υδατικά διαλύματα αλκοολών. Όταν η συγκέντρωσή του σε υδατικό διάλυμα υπερβεί το 2%, προκύπτουν γέλες υψηλού ιξώδους.

Χρησιμοποιείται για να προδώσει διακεκομμένη/ διαστρωματωμένη (shear) δομή σε μια μεγάλη ποικιλία υδατογενών σχηματισμών, όπως υλικά επιφανειακής κάλυψης για οικιακή και βιομηχανική χρήση, καθαριστικά, κεραμική εφυάλωση, αγροχημικά.

Πρόκειται για εύρευστη λευκή σκόνη. Η χημική της σύσταση είναι 59,5% SiO2, 27,5% MgO, 0,8% Li2O, και 2,8% Na2O.

## Εξωτερικοί σύνδεσμοι
* Λαπωνίτης

Κατηγορία:Υλικά
Αντίπαπας Ευλάλιος

Ο **Αντιπάπας Ευλάλιος** (*Antipapa Eulalio*, ... - 423) ήταν ένας αντίπαπας που βασίλευσε από τον Δεκέμβριο του 418 έως τον Απρίλιο του 419. Εκλέχθηκε μία ημέρα πριν από τον πάπα Βονιφάτιο Ι΄.

Ο Αυτοκράτορας Ονώριος συγκάλεσε μία σύνοδο, που ήταν η πρώτη παρέμβαση από Αυτοκράτορα σε παπική εκλογή, για να αποφασίσει για το ζήτημα. Επειδή δεν υπήρξε σαφές αποτέλεσμα, διέταξε να απομακρύνουν και οι δύο διεκδικητές από τη Ρώμη πριν την δεύτερη σύνοδο. Ο Ευλάλιος, όμως, παρέμεινε, μέχρι που εκδιώχθηκε μετά από συγκρούσεις στις οποίες αναμείχθηκαν υποστηρικτές του.

Όταν η δεύτερη σύνοδος έκρινε υπέρ του Βονιφάτιου, ο Ευλάλιος δέχθηκε το αποτέλεσμα, ενώ αργότερα έγινε επίσκοπος υπό τον Κελεστίνο Α΄ και πέθανε το 423.

## Παραπομπές


Ε
Κατηγορία:Επίσκοποι του 5ου αιώνα
Αντίπαπας Διόσκορος

Ο **Διόσκουρος** (Antipapa Dioscuro, ... - 14 Οκτωβρίου 530) ήταν διάκονος της Αλεξανδριανής και της Ρωμαϊκής εκκλησίας από το 506. Διετέλεσε αντίπαπας από τις 22 Σεπτεμβρίου 530 έως τις 14 Οκτωβρίου 530. 

## Βιογραφία
Ο Πάπας Φήλιξ Δ΄ ήθελε να τον διαδεχθεί ο Βονιφάτιος, εν μέρει για να αποφύγει τις ταραχές που είχαν συμβεί στην δική του άνοδο. Παρ' όλα αυτά, με τον θάνατο του Φήλικος μια πλειοψηφία εκλεκτόρων ψήφισε τον Διόσκουρο. Το πρόβλημα λύθηκε όταν ο Διόσκουρος πέθανε τρεις εβδομάδες μετά, και ο εκλεκτός του Φήλικος έγινε πάπας Βονιφάτιος Β΄. Ο Βονιφάτιος ανάγκασε τον κλήρο που είχε προτείνει τον Διόσκουρο να υπογράψει μια ανάκληση και να καταδικάσει την μνήμη του. Το έγγραφο αργότερα καταστράφηκε με διαταγή του Αγαπητού Α΄.

## Αναφορές


Κατηγορία:Αντίπαπες
Κατηγορία:Επίσκοποι του 6ου αιώνα
Μάξιμος Μπαλλής

Ο **Μάξιμος "Μαξ" Μπαλλής**, (Αλεξάνδρεια 1902 - Μαδρίτη 9 Οκτωβρίου 1990) ήταν αθλητής της αντισφαίρισης και πανελληνιονίκης.

Ο Μπαλλής γεννήθηκε στην Αλεξάνδρεια από ρωσικής καταγωγής πατέρα, τον Ιωάννη και βρετανικής καταγωγής μητέρα. Ο πατέρας του, Ιωάννης είχε αποκτήσει την ελληνική υπηκοότητα και είχε συμμετάσχει στους Ολυμπιακούς αγώνες του 1896. Ο Μάξιμος σπούδασε στη σχολή ιησουιτών της Αλεξάνδρειας και είχε επίσης την ελληνική υπηκοότητα. Ήταν ποδοσφαιριστής του Ελληνικού ποδοσφαιρικού ομίλου Αλεξάνδρειας, όπου αγωνιζόταν στην θέση του κεντρικού φόργουορντ, ενώ στην αντισφαίριση ήταν αθλητής του Ίφιτου Καΐρου.

Ο Μάξιμος Μπαλλής είχε συμμετάσχει στα πρώτα πανελλήνια προπολεμικά πρωταθλήματα και στους αγώνες Ανατολικής Μεσογείου.

Στον Β΄ Παγκόσμιο πόλεμο υπηρέτησε στον βρετανικό στρατό και πήρε μέρος σε πολλές μάχες, όπως του Ελ Αλαμέιν. 

## Διακρίσεις
***Πανελλήνιο πρωτάθλημα**
:διπλό αντρών
::**1ος** : 1929
:διπλό μεικτό
::**1ος**: 1929

***Κύπελλο Ανατολικής Μεσογείου**
:διπλό μεικτό
::**1ος**: 1928

## Παραπομπές


## Πηγές
*Ελευθέριος Σκιαδάς, *100 χρόνια Όμιλος Αντισφαίρισης Αθηνών 1895-1995*, εκδόσεις Μικρός Ρωμηός, Αθήνα 1995, ISBN 960-85466-2-1 

Κατηγορία:Έλληνες αθλητές της αντισφαίρισης
Κατηγορία:Αιγύπτιοι αθλητές της αντισφαίρισης
Κατηγορία:Αθλητές αντισφαίρισης Ίφιτου Καΐρου
Επαρχία Αϊδινίου

Η **επαρχία Αϊδινίου** είναι επαρχία της νοτιοδυτικής Τουρκίας στην περιοχή του Αιγαίου. Βρίσκεται στην νοτιοδυτική ακτή της Τουρκίας ανάμεσα στις επαρχίες Σμύρνης και Μούγλων. Η επαρχία καταλαμβάνει έκταση 8.007 τ.χλμ. και ο πληθυσμός της είναι 998.621 σύμφωνα με εκτίμηση το 2009. Πρωτεύουσα της είναι το Αϊδίνι μία πόλη περίπου 150.000 κατοίκων.

Η επαρχία αντιστοιχεί στο νότιο τμήμα της αρχαίας Ιωνίας. Στην περιοχή βρίσκονται τα ερείπια των αρχαίων πόλεων Μίλητος με το σημαντικό της ιερό Δίδυμα, Έφεσος, Μαγνησία του Μαιάνδρου οι Τράλλεις στην θέση της σημερινής πρωτεύουσας κλπ. Η επαρχία δυτικά βρέχεται από το Αιγαίο, βόρεια περικλείεται από τον Μαίανδρο ποταμό και τα όρη του Αϊδινίου (αρχαία Μεσωγίδα) ενώ νότια από τα όρη Μεντέζ.

## Παραπομπές


## Εξωτερικοί σύνδεσμοι

* Επίσημη ιστοσελίδα
Επαρχία Σμύρνης

Η **επαρχία Σμύρνης** είναι επαρχία της δυτικής Τουρκίας στην περιοχή του Αιγαίου. Βρίσκεται στην δυτική ακτή της Τουρκίας ανάμεσα στις επαρχίες Αϊδινίου, Μανίσας και Μπαλικεσίρ. Η επαρχία καταλαμβάνει έκταση 11.973 τ.χλμ. και ο πληθυσμός της είναι 4.130.140 σύμφωνα με εκτίμηση το 2007. Πρωτεύουσα της είναι η Σμύρνη στην οποία ζουν και οι περισσότεροι κάτοικοι της επαρχίας αφού ο πληθυσμός της φτάνει τα 3.210.465 κατοίκους.

Η επαρχία αντιστοιχεί στο βόρειο τμήμα της αρχαίας Ιωνίας και στο νότιο της Αιολίδας. Στην περιοχή βρίσκονται τα ερείπια των αρχαίων πόλεων Φώκαια, Κύμη, Κολοφώνα, Ερυθρές κλπ. Η επαρχία δυτικά καταλήγει στην μεγάλη χερσόνησο της Ερυθραίας και νότια καταλήγει στον Μαίανδρο. Η επαρχία της Σμύρνης είχε αποδοθεί στην Ελλάδα με τη συνθήκη των Σεβρών, καθεστώς που διατηρήθηκε μόνο για δύο χρόνια. 

## Παραπομπές


## Εξωτερικοί σύνδεσμοι

* Επίσημη ιστοσελίδα
Αντίπαπας Θευδέριχος

Ο **Θεοδώριχος ή Θευδέριχος** (*Teodorico*, θάν. 1102) ήταν αντίπαπας το 1100 και το 1101.

Ο Αντίπαπας Κλήμης Γ΄ πέθανε στις 8 Σεπτεμβρίου 1100. Οι ακόλουθοι του στη Ρώμη συναντήθηκαν μυστικά την νύχτα στην Βασιλική του Αγίου Πέτρου και εξέλεξαν και ενθρόνισαν τον Καρδινάλιο Θεοδώριχο (Teodorico), ο οποίος ήταν Επίσκοπος του Αλμπάνο, ο οποίος μετά πήρε το όνομα Θεοδώριχος. Αναγκασμένος να εγκαταλείψει την Ρώμη, ο Θεοδώριχος συνελήφθη τρεισήμισι μήνες μετά και τον έφεραν μπροστά στον Πάπα Πασχάλη Β΄, όπου καταδικάσθηκε και ανακηρύχθηκε αντιπάπας και μετά στάλθηκε στο μοναστήρι της Λα Κάβα, στο Σαλέρνο, όπου πέθανε το 1102, σύμφωνα με τον επιτάφιο στην κρύπτη του μοναστηριού. Στη ΛΑ Κάβα υπάρχει μια αναμνηστική πλάκα που τον μνημονεύει με το παπικό όνομα του «Συλβάστρου Γ΄», επειδή ο Πάπας Συλβέστρος Γ΄, εκείνη την εποχή, θεωρούνταν αντιπάπας. Ο διάδοχός του ήταν ο Αλεβέρτος (1101).

Θ
Κατηγορία:Επίσκοποι του 11ου αιώνα
Κατηγορία:Επίσκοποι του 12ου αιώνα
Κατηγορία:Ιταλοί Επίσκοποι
Αντίπαπας Ιννοκέντιος Γ΄

Ο **Ιννοκέντιος Γ΄** (Lanzo της Sezza) ήταν ένας αντίπαπας κατά την περίοδο 1179 έως 1180.

Ο Ιννοκέντιος Γ΄ προερχόταν από μία ευγενή Λομβαρδική οικογένεια. Αντίπαλοι του Αλέξανδρου Γ΄ προσπάθησαν να τον κάνουν Πάπα τον Σεπτέμβριο του 1179. Ο Αλέξανδρος Γ΄, παρ' όλα αυτά, δωροδόκησε τους παρτιζάνους του για να τον παραδώσουν, και τον φυλάκισε στη μονή της Λα Κάβα τον Ιανουάριο 1180. 

Κατηγορία:Αντίπαπες
Κατηγορία:Επίσκοποι του 12ου αιώνα
Αντίπαπας Κωνσταντίνος Β΄

Ο **αντίπαπας Κωνσταντίνος Β΄** (πεθ. 6 Αυγούστου 768) ήταν αντίπαπας το 767 και το 768. Κατά τις τελευταίες μέρες του πάπα Παύλου Α΄ τον Ιούνιο, ο αδελφός του Τότο του Νέπι και ένα σώμα Τοσκανών τον τοποθέτησαν στην Έδρα του Αγίου Πέτρου ενώ ήταν λαϊκός. Την άνοιξη του 768 εκθρονίσθηκε και σκοτώθηκε από τους Λομβαρδούς, όταν ήταν φυλακισμένος στο μοναστήρι του Σαν Σάμπα.

## Σημειώσεις


Κατηγορία:Αντίπαπες
Κατηγορία:Επίσκοποι του 8ου αιώνα
Αντίπαπας Θεόδωρος

Ο **Θεόδωρος** ήταν ένας αντίπαπας της Ρωμαιοκαθολικής εκκλησίας κατά την διάρκεια του έτους 687. Αντιτάχθηκε στον Πάπα Σέργιο Α΄ και τον Αντίπαπα Πασχάλη.

Κατηγορία:Αντίπαπες
Κατηγορία:Βυζαντινοί του 7ου αιώνα
Κατηγορία:Επίσκοποι του 7ου αιώνα
Zac Brown Band

Το αμερικανικό συγκρότημα της κάντρι μουσικής  **Zac Brown Band** έχει έδρα την Ατλάντα της Τζόρτζια. Αποτελείται από τους Ζακ Μπράουν (τραγούδι, κιθάρα), Τζίμι ντε Μαρτίνι (βιολί, φωνητικά),  Τζον Ντίσκελ Χόπκινς (μπάσο, φωνητικά), Κόι Μπάουλς (κιθάρα, όργανο), Κρις Φράιαρ (ντραμς) και Κλέι Κουκ (κιθάρα, όργανο,  μαντολίνο, κιθάρα  (steel guitar), φωνητικά). Έχουν ηχογραφήσει τέσσερα άλμπουμ και ισάριθμα τραγούδια τους έχουν φτάσει σε πολύ υψηλές θέσεις στα τσαρτς του Billboard. Το "Chicken Fried"  και "Toes " έφτασαν στην κορυφή, ενώ το  "Whatever It Is" στην 2η θέση.

## Ιστορία
Ο επικεφαλής του συγκροτήματος, Ζακ Μπράουν, έχει άλλα 11 αδέρφια και μεγάλωσε στην Νταλονέγκα της Τζόρτζια. Εργαζόταν μαζί με τον πατέρα του σε εστιατόριο με την ονομασία "Zac's Place". Ο ίδιος παρακολούθησε μαθήματα σε πανεπιστήμιο στο Κάρολτον και έμεινε γι δύο χρόνια στο κολέγιο της αδελφότητας Κάππα Άλφα. Επίσης ανέπτυξε φιλανθρωπική δραστηριότητα και υποστηρίζει την οργάνωση *Homegrown Camp* (μη κερδοσκοπική) με στόχο "να βοηθήσει όλα τα παιδιά να διδαχθούν την διαφορετικότητα, την ελευθερία, την ομαδική συνεργασία, σωστή διατροφή και μουσικές και καλλιτεχνικές δεξιότητες". Το πρώτο άλμπουμ του συγκροτήματος με τίτλο *Far from Einstyne* κυκλοφόρησε το 2004 και ακολουθήθηκε από το *Home Grown* έναν χρόνο αργότερα.

Υπέγραψαν στη Live Nation Records το 2008 και το πρώτο τους σινγκλ "Chicken Fried", το οποίο ηχογραφήθηκε αρχικά το 2003 και επανηχογραφήθηκε το 2008 έκανε επιτυχία.
Τον Οκτώβριο του 2008 ανέλαβε την κυκλοφορία του άλμπουμ τους *The Foundation * η Atlantic Records . Προηγουμένως, το συγκρότημα είχαν υπογράψει στην Live Nation Artists Records. Το "Chicken Fried" έφτασε στην κορυφή των τσαρτς της κάντρι το Νοέμβριο του 2008. Το συγκρότημα ήταν υποψήφιο για τρία Γκράμι το 2010 και απέσπασε ένα τέτοιο βραβείο στην κατηγορία καλύτερου πρωτοεμφανιζόμενου καλλιτέχνη.

## Δισκογραφία
### Studio albums

### Συλλεκτικά άλμπουμς

### EPs

### Live άλμπουμς

### Singles

## Βραβεία και υποψηφιότητες

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Βραβευμένοι με Grammy
Κατηγορία:Μουσικά συγκροτήματα από την Ατλάντα
Αντίπαπας Πασχάλης Γ΄

**Ο Αντίπαπας Πασχάλης Γ΄** ή **Πασχάλης Γ΄** (*Antipapa Pasquale III*, 1110 - 20 Σεπτεμβρίου 1168) ήταν αντίπαπας από το 1164 έως τις 20 Σεπτεμβρίου 1168. 

Το αληθινό του όνομα ήταν **Γκουίντο της Κρέμα**. Ο Πασχάλης Γ΄ ήταν ο δεύτερος από τους αντίπαπες που αμφισβήτησε την βασιλεία του Πάπα Αλέξανδρου Γ΄. Το 1164, ένας μικρός αριθμός καρδιναλίων οι οποίοι είχαν εκλέξει τον Βίκτωρα Δ΄ συναντήθηκαν πάλι για να ψηφίσουν τον Πασχάλη Γ΄ ως διάδοχο του. Εγκαταστάθηκε στο Βιτέρμπο και εμπόδισε τον νόμιμο ποντίφηκα να φθάσει στη Ρώμη.

Για να κερδίσει περισσότερη υποστήριξη από τον Αυτοκράτορα Φρειδερίκο, ο Πασχάλης αγιοποίησε τον Καρλομάγνο το 1165. Η Ρωμαιοκαθολική Εκκλησία δεν αναγνώρισε ποτέ αυτήν την αγιοποίηση. Το 1179, η Τρίτη Σύνοδος του Λατερανού ακύρωσε όλες τις πράξεις του. 

## Παραπομπές


## Εξωτερικοί σύνδεσμοι
* 

Κατηγορία:Αντίπαπες
Κατηγορία:Επίσκοποι του 12ου αιώνα
Επαρχία Μπαλίκεσιρ

Η **επαρχία Μπαλίκεσιρ** ή **Παλαιοκάστρου** είναι επαρχία της δυτικής Τουρκίας η οποία έχει ακτές και στην Προποντίδα και στο Αιγαίο. Βρίσκεται στο βορειοδυτικό τμήμα της Μικράς Ασίας ανάμεσα στις επαρχίες Τσανάκαλε, Προύσας, Σμύρνης, Κιουτάχειας και Μανίσας. Η επαρχία καταλαμβάνει έκταση 12.496 τ.χλμ. και ο πληθυσμός της είναι 1.130.276 σύμφωνα με εκτίμηση του 2008. Πρωτεύουσα της είναι το Μπαλικεσίρ (Παλαιόκαστρο), μία πόλη 259.157 κατοίκων. Οι μεγαλύτερες πόλεις της επαρχίας φαίνονται στον παρακάτω πίνακα.

Στην επαρχία Μπαλικεσίρ περιλαμβάνονται και τα νησιά του Μαρμαρά της δυτικής Προποντίδας. Η επαρχία αντιστοιχεί στην περιοχή της αρχαίας Μυσίας ενώ το τμήμα της στα παράλια του Αιγαίου αντιστοιχεί στο βόρειο τμήμα της αρχαίας Αιολίδας. Σημαντική αρχαία πόλη στα βόρεια της επαρχίας ήταν η Κύζικος. 

## Παραπομπές


## Εξωτερικοί σύνδεσμοι

*Επίσημη ιστοσελίδα
Επαρχία Μούγλων

Η **επαρχία Μούγλων** είναι επαρχία της νοτιοδυτικής Τουρκίας στην περιοχή του Αιγαίου. Βρίσκεται στην νοτιοδυτική ακτή της Μικράς Ασίας ανάμεσα στις επαρχίες Αϊδινίου και Αττάλειας, απέναντι από τα Δωδεκάνησα. Η επαρχία καταλαμβάνει έκταση 13.338 τ.χλμ. και ο πληθυσμός της είναι 793.785 σύμφωνα με εκτίμηση το 2007. Πρωτεύουσα της είναι τα Μούγλα, χτισμένα κοντά στην άκρη του Κεραμεικού κόλπου, με πληθυσμό 43.845 κατοίκων.

Η επαρχία αντιστοιχεί στην αρχαία νότια Καρία αλλά και στην Δωρίδα της Μικράς Ασίας. Στην περιοχή βρίσκονται τα ερείπια των αρχαίων ηπειρωτικών πόλεων των Δωριέων, της Αλικαρνασσού και της Κνίδου. 

## Παραπομπές


## Εξωτερικοί σύνδεσμοι

* Επίσημη ιστοσελίδα
Σοφία Μαρίνου

Η **Σοφία Μαρίνου** (18.8.1882 - 21.11.1874) ήταν Ελληνίδα αθλήτρια της αντισφαίρισης , Ολυμπιονίκης στους αγώνες του 1906. Ήταν αθλήτρια του Ομίλου αντισφαίρισης Αθηνών. Ξαδέλφια της ήταν οι επίσης ολυμπιονίκες αντισφαιριστές Εσμέ και Γεώργιος Σημηριώτης. Καταγόταν από οικογένεια με δεσμούς και μέλη στον Εθνικό Γ.Σ..

Στους Μεσολυμπιακούς αγώνες του 1906 στην Αθήνα και στους αγώνες που έγιναν στις εγκαταστάσεις του Ο.Α. Αθηνών κατέκτησε δύο αργυρά μετάλλια. Στο απλό γυναικών έχασε με 2-0 (6-1, 6-4) στον τελικό από την Εσμέ Σημηριώτου, ήταν δεύτερη και στο διπλό μεικτό με συμπαίκτη τον Γ. Σημηριώτη όπου έχασαν από τους Μαρί Ντεκουζί και Μαξ Ντεκουζί . 
μικρογραφία|264x264εσ|Μετάλλιο της Σοφίας Μαρίνου  (μπροστά όψη)
μικρογραφία|261x261εσ|Μετάλλιο της Σοφίας Μαρίνου  (πίσω όψη)
Στο πανελλήνιο πρωτάθλημα αντισφαίρισης ήταν πρώτη το 1908 στο διπλό μεικτό με συμπαίκτη τον Γιώργο Σημηριώτη.
κέντρο|μικρογραφία|614x614εσ|Δίπλωμα Ολυμπιακών Αγώνων Σοφίας Μαρίνου

## Πηγές
*sports-reference.com http://www.sports-reference.com/olympics/athletes/ma/sofia-marinou-1=html

## Παραπομπές


Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Αντώνιος Τσίτας

Ο **Αντώνιος Τσίτας** (1874- ?) ήταν Έλληνας αθλητής της γυμναστικής, δεύτερος Ολυμπιονίκης το 1906. 

Ήταν δεύτερος Ολυμπιονίκης στην Μεσολυμπιάδα του 1906 στην Αθήνα με την εθνική ομάδα της Διελκυστίνδας . Την υπόλοιπη εθνική ομάδα αποτελούσαν οι Βασίλειος Ψάχος, Γεώργιος Ψάχος, Κωνσταντίνος Λάζαρος, Σπυρίδων Λάζαρος, Σπυρίδων Βέλλας, Γεώργιος Παπαχρήστου, Κωνσταντίνος Παρνασσάς και Παναγιώτης Τριβουλίδας. Αδελφός του ήταν ο επίσης Ολυμπιονίκης Γεώργιος Τσίτας, ήταν αθλητής του Πανελληνίου.

## Παραπομπές

*Σαν Σήμερα Μεσολυμπιάδα
*sports-reference.com https://web.archive.org/web/20121117045551/http://www.sports-reference.com/olympics/athletes/ts/antonios-tsitas-1.html

Κατηγορία:Έλληνες αθλητές της διελκυστίνδας
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Αθλητές στίβου Πανελληνίου
Σπυρίδων Βέλλας

Ο **Σπυρίδων Βέλλας** (1883- 1950) ήταν Έλληνας αθλητής της γυμναστικής και δεύτερος Ολυμπιονίκης το 1906. 

Ήταν αθλητής του Πειραϊκού και είχε συμμετάσχει με την εθνική ομάδα Διελκυστίνδας στην Μεσολυμπιάδα του 1906 στην Αθήνα  . Την υπόλοιπη εθνική ομάδα αποτελούσαν οι Βασίλειος Ψάχος, Γεώργιος Ψάχος, Κωνσταντίνος Λάζαρος, Σπυρίδων Λάζαρος, Αντώνιος Τσίτας, Γεώργιος Παπαχρήστου, Κωνσταντίνος Παρνασσάς και Παναγιώτης Τριβουλίδας. 

## Παραπομπές


## Πηγές
*Σαν Σήμερα Μεσολυμπιάδα
*sports-reference.com https://web.archive.org/web/20121117045640/http://www.sports-reference.com/olympics/athletes/ve/spyros-vellas-1.html

Κατηγορία:Έλληνες αθλητές της διελκυστίνδας
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Η Αίγα Αμάλθεια

right|thumb|200px|Η Αίγα Αμάλθεια με τον Μικρό Δία και ένα Φαύνο
***Η Αίγα Αμάλθεια με τον Μικρό Δία και ένα Φαύνο*** είναι ένα πρώιμο γλυπτό του Τζαν Λορέντσο Μπερνίνι. Φιλοτεχνήθηκε το 1615 και ανήκει στη συλλογή Μποργκέζε που εκτίθεται στην Πινακοθήκη Μποργκέζε. Αναπαριστά την Αμάλθεια ως αίγα, το βρέφος θεό Δία και ένα φαύνο.

## Εξωτερικοί σύνδεσμοι
* WGA entry

Κατηγορία:Αγάλματα
Κατηγορία:Μπερνίνι
Γεώργιος Παπαχρήστου

Ο ** Γεώργιος Παπαχρήστου** (1883- ?) ήταν Έλληνας αθλητής της γυμναστικής, δεύτερος Ολυμπιονίκης το 1906. 

Ήταν δεύτερος , αργυρός, Ολυμπιονίκης στην Μεσολυμπιάδα του 1906 στην Αθήνα με την εθνική ομάδα της Διελκυστίνδας . Στην ίδια ομάδα συμμετείχαν και   οι Βασίλειος Ψάχος, Γεώργιος Ψάχος, Κωνσταντίνος Λάζαρος, Σπυρίδων Λάζαρος, Σπυρίδων Βέλλας, Αντώνιος Τσίτας, Κωνσταντίνος Παρνασσάς και Παναγιώτης Τριβουλίδας. Ήταν από τους πρώτους αθλητές του Πειραϊκού όταν ιδρύθηκε  

## Παραπομπές

*Σαν Σήμερα Μεσολυμπιάδα
*sports-reference.com https://web.archive.org/web/20121117045603/http://www.sports-reference.com/olympics/athletes/pa/georgios-papakhristou-1.html

Κατηγορία:Έλληνες αθλητές της διελκυστίνδας
Κατηγορία:Κάτοχοι μεταλλίων στους Μεσοολυμπιακούς Αγώνες 1906